
…………………………………..………………………………………………., davčna številka: ……………………, matična številka: ………………… (v nadaljevanju: izvajalec), ki ga zastopa …………………………………..

skleneta naslednjo

	
P  O  G  O  D  B  O

o sofinanciranju programa po Javnem razpisu za spodbujanje razvoja terenskih oblik mladinskega dela (oznaka: JR MLADINA-A 2026–2027) –
SKLOP A
	
1. člen
(pravna podlaga)

Predmetna pogodba se sklepa na podlagi naslednjih dokumentov:
· Zakona o javnem interesu v mladinskem sektorju (Ur. l. RS, št. 42/10 in 21/18 – ZNOrg);
· Pravilnika o izvajanju Zakona o javnem interesu v mladinskem sektorju (Ur. l. RS, št. 47/11);
· Statuta Mestne občine Maribor (MUV, št. 10/11, 8/14, 12/19, 4/22 in 22/25);
· Odloka o javnem interesu v mladinskem sektorju v Mestni občini Maribor (MUV, št. 13/13 in 26/23);
· Odloka o proračunu Mestne občine Maribor za leto 2026 (MUV, št. 8/25, 19/25, 8/26 in 10/26);
· Sklepa o začetku postopka in imenovanju strokovne komisije za izvedbo Javnega razpisa za spodbujanje razvoja terenskih oblik mladinskega dela (oznaka: JR MLADINA-A 2026–2027) (št. 4102-348/2026-2, z dne 10. 8. 2026);
· [bookmark: _Hlk536704751]sklepa Mestne občine Maribor o sofinanciranju izbranih prijaviteljev na podlagi javnega razpisa iz prejšnje alineje, št. ……………… z dne ………………;
· [bookmark: _Hlk156889128]odločbe Mestne občine Maribor o upravičenosti izvajalca do sofinanciranja za leto 2026, št. ……………, z dne ……………….


2. člen
(ugotovitvene določbe)

Pogodbeni stranki ugotavljata:
· da je MOM 21. 8. 2026 objavila Javni razpis za spodbujanje razvoja terenskih oblik mladinskega dela (oznaka: JR MLADINA-A 2026–2027; v nadaljevanju: javni razpis);
· da se je izvajalec na javni razpis prijavil v sklopu A – sofinanciranje dodatnih programov za mlade;
· da je bil izvajalčev program na podlagi sklepa in odločbe iz 1. člena te pogodbe izbran za sofinanciranje.




3. člen
(predmet pogodbe)

MOM se s to pogodbo zavezuje, da bo v letu 2026 na podlagi javnega razpisa izvajalcu sofinancirala izvajanje programa in nakup opreme do zneskov, določenih v tretjem odstavku tega člena. 
 
Izvajalec se zavezuje, da bo program izvedel v skladu s prijavo na javni razpis ter da bo sredstva, prejeta po tej pogodbi, uporabil izključno za namene, za katere so mu bila dodeljena. Sredstva mora namensko porabiti v letu, za katero so bila dodeljena. Prijava z vsemi njenimi prilogami, dopolnitvami in pojasnili je sestavni del te pogodbe.

Celotna vrednost in znesek sofinanciranja MOM za vsak predmet sofinanciranja sta določena v naslednji razpredelnici:

	Predmet sofinanciranja
	Celotna vrednost (EUR) 
	Sofinanciranje s strani 
MOM (EUR)

	Izvajanje programa: (Naziv programa)
	
	


	Nakup opreme
	
	



Če so dejanski končni upravičeni stroški izvajanja programa ali nakupa opreme nižji od pogodbeno določenega zneska sofinanciranja MOM za posamezni predmet sofinanciranja, se znesek sofinanciranja tega predmeta zniža na višino dejanskih končnih upravičenih stroškov tega predmeta. Če je MOM izvajalcu že nakazala sredstva v znesku, ki presega dejanske končne upravičene stroške posameznega predmeta sofinanciranja, mora izvajalec razliko nemudoma vrniti na transakcijski račun MOM, določen v 10. členu te pogodbe.

MOM ima pravico sorazmerno znižati znesek sofinanciranja izvajanja programa oz. znesek sofinanciranja nakupa opreme, če ugotovi, da izvajalec pogodbenih obveznosti glede posameznega predmeta sofinanciranja ni izpolnil v celoti ali da prikazani stroški tega predmeta sofinanciranja niso upravičeni.

MOM ne krije stroškov izvajanja programa oz. nakupa opreme nad zneskoma sofinanciranja, določenima v razpredelnici iz tretjega odstavka tega člena.


4. člen
(obveznosti izvajalca)

Obveznosti izvajalca so naslednje:

· izvajalec mora izpolnjevati splošne in posebne pogoje javnega razpisa, na podlagi katerih je bil izbran za sofinanciranje, in druge obveznosti, določene v javnem razpisu in tej pogodbi, program pa izvajati tako, da ohranja vsebine in lastnosti, ki so bile upoštevane pri njegovem ocenjevanju in izboru za sofinanciranje;
· izvajalec mora zagotavljati ustrezne prostorske, materialne, tehnične, kadrovske, varnostne in druge pogoje za uspešno izvedbo prijavljenega programa;
· izvajalec mora izvajati prijavljeni program skladno z načeli in metodami mladinskega dela ter usmeritvami strokovnega okvira Kakovostno mladinsko delo (dostopnega na povezavi: https://www.gov.si/assets/ministrstva/MVI/Direktorat-za-mladino/Dokumenti/
Okvir_Kakovostno_mladinsko_delo.pdf);
· izvajalec mora zagotoviti, da je najmanj polovica vseh aktivnosti, ki jih je v prijavi opredelil kot del programa, v letu 2026 časovno razporejena skozi obdobje, daljše od šestih mesecev;
· izvajalec mora od dneva sklenitve te pogodbe zagotoviti, da so vse aktivnosti prijavljenega programa, ki so predmet sofinanciranja po javnem razpisu, za udeležence brezplačne;
· izvajalec mora za vsako leto sofinanciranja programa po tej pogodbi predložiti vsebinsko in finančno poročilo v skladu z določbami 8. člena te pogodbe;
· izvajalec mora iz lastnih ali drugih dovoljenih virov zagotoviti sredstva za kritje dela upravičenih stroškov prijavljenega programa, ki presega pogodbeno določeni znesek sofinanciranja MOM, ter vseh neupravičenih stroškov programa;
· izvajalec mora zagotavljati redno, vnaprej določeno in časovno načrtovano prisotnost izvajalcev na terenu na območjih in v obsegu, opredeljenih v prijavi;
· izvajalec mora spremljati in dokumentirati zbirališča mladih, njihove potrebe, ugotovitve s terena, vzpostavljene stike, potek vključevanja mladih, izvedene aktivnosti, dosežene rezultate in dosežene vrednosti zastavljenih kazalnikov ter pridobljene podatke in ugotovitve uporabljati pri nadaljnjem načrtovanju programa;
· izvajalec mora tudi za vse druge aktivnosti prijavljenega programa voditi dokumentacijo o njihovem poteku, obsegu udeležbe mladih, doseženih rezultatih in doseženih vrednostih zastavljenih kazalnikov;
· izvajalec mora sodelovanje s partnerskimi organizacijami oz. lokalnimi deležniki, če je predvideno v prijavi, izvajati v obsegu in na način, opredeljenima v prijavi, ter sodelovati z drugimi izvajalci, izbranimi na javnem razpisu;
· izvajalec mora program izvajati na način, ki zagotavlja varnost mladih in izvajalcev, ter imeti vzpostavljene in uporabljati ustrezne postopke za ravnanje ob zaznanih tveganjih in kriznih situacijah ter za sodelovanje s pristojnimi službami;
· izvajalec mora zagotavljati javnost programa ter njegovo dostopnost mladim na nediskriminatoren, vključujoč, participativen in enakopraven način, skladno z načeli mladinskega dela;
· izvajalec mora v vsakem letu izvajanja programa, sofinanciranega po javnem razpisu, sodelovati pri vseh naslednjih dogodkih in dejavnostih, ki se v posameznem letu izvajajo, in sicer na Kariernem sejmu – sejmu poklicev in izobraževanja, pri pripravi in izvedbi Festivala Mladi Maribor, pri dogodku Noč mladinskih centrov, na organizacijskih in evalvacijskih sestankih ter drugih srečanjih in posvetih, ki jih organizira ali skliče MOM;
· izvajalec mora z MOM ali z organizacijo, ki jo pooblasti MOM, sodelovati pri oblikovanju in izvajanju lokalne mladinske politike, kar zajema zlasti sodelovanje pri letnih posvetih in drugih dejavnostih, v reprezentativnih telesih MOM za mlade ter pri tistih projektih MOM, namenjenih mladim, ki so vsebinsko povezani z namenom in cilji javnega razpisa;
· izvajalec mora aktivno sodelovati z drugimi izvajalci, izbranimi na javnem razpisu, in z MOM pri spremljanju doseganja ciljev javnega razpisa ter skupaj z drugimi izvajalci najpozneje do 15. decembra 2027 pripraviti usklajen skupni predlog modela organizacije in izvajanja terenskega mladinskega dela v MOM v skladu z javnim razpisom in to pogodbo;
· izvajalec mora ves čas izvajanja programa zagotavljati izpolnjevanje razpisnega pogoja glede kaznovanosti oseb, ki sodelujejo pri izvajanju programa, ter MOM nemudoma pisno obvestiti o vsaki spremembi, ki bi lahko vplivala na izpolnjevanje tega pogoja;
· izvajalec mora na poziv MOM najpozneje v osmih (8) dneh od vročitve poziva oz. v daljšem roku, ki ga glede na obseg zahtevane dokumentacije določi MOM, predložiti ali dopolniti dokumentacijo, potrebno za preverjanje izpolnjevanja razpisnih pogojev in pogodbenih obveznosti, zlasti izvirna dokazila, delna poročila, evidence ali izjave;
· izvajalec mora v vseh javnih objavah, ki se nanašajo na predmet sofinanciranja po javnem razpisu, navesti MOM kot sofinancerja in objave vizualno označiti z uporabo logotipa MOM;
· izvajalec mora skrbeti za vidnost prijavljenega programa v povezavi z lokalno promocijsko znamko za mlade Mladi Maribor tako, da:
a) za spletni portal in pripadajoča družbena omrežja znamke Mladi Maribor posreduje napoved in kratek opis vsakega dogodka v okviru prijavljenega programa ter najmanj eno promocijsko fotografijo ali drugo vizualno gradivo v formatu JPG ali PNG najmanj sedem dni pred posameznim dogodkom, na način, dogovorjen s kontaktno osebo MKC Maribor (e-pošta: mladimaribor@mladimaribor.si);
b) objave na družbenih omrežjih znamke Mladi Maribor, v katerih ga kontaktna oseba MKC Maribor ustrezno označi, deli na svojih družbenih omrežjih;
c) v obdobju sofinanciranja najmanj enkrat mesečno na svojih komunikacijskih kanalih (spletna stran, e-novičnik, družbena omrežja) deli spletno povezavo do spletnega portala Mladi Maribor;
č) aktivnosti prijavljenega programa ob objavah, izvedbi in vseh javnih prikazih (plakati, letaki ipd.) vizualno označi z uporabo logotipa Mladi Maribor.

Izpolnjevanje obveznosti sodelovanja pri pripravi skupnega predloga modela se presoja za vsakega izvajalca posebej. Šteje se, da je izvajalec svojo obveznost izpolnil, če je pravočasno in aktivno sodeloval pri pripravi modela ter pripravil dogovorjene vsebinske prispevke, ne glede na to, ali so svoje obveznosti izpolnili tudi drugi izvajalci.

Izvajalec z izročitvijo skupnega predloga modela na MOM neodplačno, časovno in prostorsko neomejeno ter neizključno prenese pravico reproduciranja, distribuiranja, dajanja na voljo javnosti in predelave tistih delov modela, katerih imetnik materialnih avtorskih pravic je. MOM lahko skupni model v celoti ali delno uporablja, objavlja, razmnožuje, prilagaja, dopolnjuje in vključuje v druge dokumente za potrebe oblikovanja in izvajanja lokalne mladinske politike. Izvajalec mora zagotoviti, da je od avtorjev pridobil pravice v obsegu, potrebnem za izpolnitev te obveznosti. Izvajalec sme brez predhodnega pisnega soglasja MOM nadalje uporabljati le svoje samostojne vsebinske prispevke, ne pa skupnega modela kot celote.


5. člen
(obveznosti glede opreme)

Opremo, sofinancirano po tej pogodbi, mora izvajalec do vključno 31. decembra 2031:
· uporabljati za izvajanje dejavnosti za mlade na območju MOM;
· na vidnem mestu označiti z nalepko, iz katere je razvidno, da je bila kupljena s sredstvi MOM po javnem razpisu, če to dopušča njena narava, ter oznako ohraniti ves čas navedenega obdobja;
· ustrezno hraniti ter jo glede na njeno naravo, običajno življenjsko dobo in tehnološke značilnosti vzdrževati oz. upravljati v obsegu, ki je gospodaren in sorazmeren z njeno vrednostjo ter preostalo uporabnostjo, ter na zahtevo MOM omogočiti njen pregled, kadar to dopušča njena narava, in vpogled v dokazila o njeni uporabi;
· zagotoviti, da brez predhodnega pisnega soglasja MOM ni odtujena, prodana, podarjena ali uporabljena za druge namene;
· MOM nemudoma pisno obvestiti, če je zaradi višje sile ali drugih okoliščin, na katere izvajalec ni mogel vplivati, uničena, izgubljena, odtujena ali trajno neuporabna, ter predložiti ustrezna dokazila;
· zagotoviti, da je vsak njen začasni in brezplačni prenos v uporabo javnemu zavodu, katerega ustanoviteljica je MOM, ali organizaciji, ki na območju MOM izvaja mladinski program, sofinanciran iz proračuna MOM, ustrezno dokumentiran.

Če je do uničenja, izgube, odtujitve ali trajne neuporabnosti opreme prišlo zaradi naklepa ali malomarnosti izvajalca, lahko MOM zahteva, da izvajalec opremo nadomesti z enakovredno opremo ali vrne sorazmerni del sredstev, prejetih za njen nakup, ob upoštevanju preostalega obdobja namenske uporabe.


6. člen
(upravičeni stroški)

Proračunska sredstva so načrtovana v finančnem načrtu proračunskega uporabnika 0406 Urad za kulturo in mladino MOM na proračunski postavki 221208 – Sofinanciranje mladinskih dejavnosti.

MOM bo izvajalcu sofinancirala le upravičene stroške izvajanja programa, ki:
· so neposredno povezani s predmetom sofinanciranja in nujno potrebni za njegovo uspešno izvedbo;
· so predvideni v finančnem načrtu prijave;
· so gospodarni, cenovno primerljivi in stroškovno učinkoviti;
· dejansko nastanejo in so plačani v proračunskem letu, za katerega so bila sredstva dodeljena;
· temeljijo na verodostojnih knjigovodskih in drugih listinah, ki jih lahko MOM preveri;
· so izkazani v skladu z veljavnimi predpisi.

Ne glede na drugo alinejo prejšnjega odstavka se lahko kot upravičen prizna tudi strošek, ki ni bil predviden v finančnem načrtu prijave, če se med izvajanjem programa izkaže za nujno potrebnega za uspešno izvedbo programa, izpolnjuje vse druge pogoje upravičenosti po tej pogodbi in javnem razpisu ter njegovo vključitev pred nastankom stroška pisno odobri skrbnik pogodbe na strani MOM.

Upravičene so naslednje vrste stroškov izvajanja programa:
· stroški dela oseb, ki izvajajo program (npr. plače in drugi stroški dela zaposlenih ter plačila za delo na podlagi pogodb civilnega prava);
· drugi stroški, ki so nujno potrebni za uspešno izvedbo programa (npr. pisarniški material, komunikacijske in poštne storitve, kotizacije za strokovna izobraževanja, konference, posvete in podobne dejavnosti, povezane z vsebino programa, založniške in tiskarske storitve ter izdatki za izvedbo oz. udeležbo na pripravljalnih srečanjih in delovnih obiskih ipd.);
· stroški tekočega poslovanja (npr. elektrika, komunalne storitve, voda in ogrevanje), v deležu, ki je neposredno povezan z izvajanjem programa, razen če te stroške že krije MOM, javni zavod, katerega ustanoviteljica je MOM, ali so že vključeni v sofinanciranje po drugi pogodbi z MOM;
· stroški najemnine za prostor, v katerem izvajalec izvaja program ali z njim povezane upravne oz. organizacijske dejavnosti, v deležu, ki je neposredno povezan z izvajanjem programa, razen če izvajalec brezplačno uporablja prostore MOM ali prostore javnega zavoda, katerega ustanoviteljica je MOM;
· stroški, povezani z opravljanjem prostovoljskega dela, ki so neposredno povezani z izvajanjem programa, zlasti povračila potnih stroškov, stroškov prehrane in nastanitve prostovoljcev, stroški usposabljanja ali izobraževanja, če so potrebni za opravljanje prostovoljskega dela, ter nadomestila za uporabo njihovih lastnih sredstev, če je njihovo povračilo določeno v dogovoru o prostovoljskem delu in izplačano v skladu z zakonom, ki ureja prostovoljstvo, ter stroški nezgodnega zavarovanja prostovoljcev.

Če izvajalec v finančni konstrukciji programa uveljavlja ovrednoteno prostovoljsko delo, se to v skladu z javnim razpisom upošteva kot njegov lastni vložek in ni predmet sofinanciranja s sredstvi MOM, pri čemer delež ovrednotenega prostovoljskega dela v posameznem letu ne sme presegati 20 % celotne vrednosti izvedbe programa brez stroškov nakupa opreme.

Neupravičeni stroški, opredeljeni v javnem razpisu, niso predmet sofinanciranja po tej pogodbi. Njihovo kritje zagotovi izvajalec.


7. člen
(izplačila sredstev)

MOM bo sredstva za izvajanje programa po sklenitvi pogodbe nakazovala po dvanajstinah. Pri prvem nakazilu v posameznem letu sofinanciranja bo MOM upoštevala tudi do tedaj zapadle dvanajstine.

MOM bo sredstva za nakup opreme po sklenitvi pogodbe v letu 2026 nakazala v enkratnem znesku.

MOM se obvezuje, da bo izvajalcu sredstva iz 3. člena te pogodbe nakazovala pod pogoji, določenimi s to pogodbo, praviloma 20. (dvajsetega) dne v mesecu, na transakcijski račun izvajalca št.:

SI56 XXXXXXXX



8. člen
(vsebinsko in finančno poročanje)

Na zahtevo MOM mora izvajalec najpozneje v osmih (8) dneh od vročitve zahteve oz. v daljšem roku, ki ga glede na obseg zahtevane dokumentacije določi MOM, predložiti zahtevana pojasnila, dokazila, poročila ali drugo dokumentacijo, potrebno za preverjanje izpolnjevanja razpisnih pogojev in pogodbenih obveznosti.

Vsebinsko in finančno poročilo o izvajanju programa mora vključevati podatke o obsegu izvajanja programa in doseženih ciljih v obdobju poročanja, evalvacijo izvedenih aktivnosti ter finančni del, ki vsebuje zbirne preglede stroškov dela oseb, ki sodelujejo pri izvajanju programa, programskih in neprogramskih materialnih stroškov ter virov financiranja programa v obdobju, na katerega se poročilo nanaša.

Če izvajalec zamuja z izvedbo programa ali porabo sredstev, mora o tem nemudoma pisno obvestiti MOM, obrazložiti in utemeljiti razloge za zamudo ter predlagati ustrezno prilagoditev terminskega načrta v okviru pogodbeno določenega roka za porabo sredstev. Če tega ne stori, izgubi pravico do nadaljnje porabe sredstev.

Izvajalec mora zagotoviti plačilo računa oz. računov za opremo (v nadaljevanju: račun) v letu 2026, pri čemer mora biti oprema nabavljena v skladu s ponudbeno dokumentacijo, predloženo v okviru javnega razpisa, oz. z novo ali posodobljeno ponudbo, ki jo predhodno pisno odobri MOM v skladu z 11. členom te pogodbe. Izvajalec mora za izplačilo sredstev za nakup opreme MOM predložiti zahtevek za izplačilo, ki mu priloži račun oziroma račune za nabavljeno opremo in dokazila o njihovem plačilu.

Po dobavi opreme, vendar najkasneje do 31. 1. 2027, mora izvajalec MOM posredovati vsebinsko in finančno poročilo o nakupu opreme, ki vsebuje račun, dokazilo o plačilu, fotografije nabavljene in označene opreme oz., če narava opreme tega ne omogoča, druga ustrezna dokazila o njeni nabavi, namestitvi ali aktivaciji in uporabi ter izpis iz evidence osnovnih sredstev oz. druge ustrezne evidence opreme.

Izvajalec mora MOM najpozneje do 31. 1. 2027 predložiti vsebinsko in finančno poročilo o izvajanju programa v letu 2026 ter najpozneje do 31. 1. 2028 vsebinsko in finančno poročilo o izvajanju programa v letu 2027. Poročilo o izvajanju programa v letu 2026 mora poleg vsebin iz drugega odstavka tega člena vključevati tudi vsebinski in finančni načrt programa za leto 2027.

Izvajalec mora poročila predložiti v elektronski obliki, v formatu PDF, na elektronski naslov gp.mom@maribor.si. Šteje se, da je posamezno poročilo predloženo pravočasno, če ga MOM prejme do izteka roka, določenega za njegovo predložitev.

Iz vsebinskega in finančnega poročila mora biti mogoče nesporno preveriti, ali je bil predmet sofinanciranja izveden v skladu s prijavo in to pogodbo. Finančno poročilo mora biti specificirano po vrstah porabe in sestavljeno tako, da vsebuje vse podatke, ki omogočajo naknadno spremljanje namenske porabe sredstev.

Če izvajalec do navedenega roka ne predloži vsebinskega in finančnega poročila o izvajanju programa oz. poročila o nakupu opreme, se šteje, da pogodbenih obveznosti glede posameznega predmeta sofinanciranja ni izpolnil. Izvajalec mora MOM na njeno zahtevo vrniti sredstva, prejeta za ta predmet sofinanciranja, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila.

Če MOM to zahteva, mora izvajalec vsebinskemu in finančnemu poročilu o izvajanju programa priložiti tudi druga dokazila, kot so npr. kopije podpisnih listov, evidence izvajanja mladinskega dela, fotografska dokazila o izvedenih aktivnostih, kopije evidenc sodelovanja prostovoljcev in podobne listine, pripravljene v skladu s predpisi, ki urejajo posamezno področje.

Če MOM ugotovi, da je treba vsebinsko ali finančno poročilo dopolniti, mora izvajalec dopolnjeno poročilo predložiti v roku iz prvega odstavka tega člena. Če finančno poročilo ni ustrezno, lahko MOM od izvajalca zahteva tudi predložitev finančnih in drugih dokazil, iz katerih so razvidni posamezni stroški programa in nakupa opreme ter podatki, potrebni za preverjanje njihove upravičenosti in namenske porabe.

Če izvajalec ne predloži dopolnjenega vsebinskega ali finančnega poročila v roku ali če dopolnjeno poročilo še vedno ni ustrezno, lahko MOM odstopi od pogodbe. V tem primeru je izvajalec dolžan MOM vrniti prejeta finančna sredstva na račun, opredeljen v 10. členu te pogodbe, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila.

Če bo na podlagi nadzora ali predloženega poročila ugotovljena nenamenska poraba sredstev, bo MOM odstopila od pogodbe in zahtevala vračilo že nakazanih finančnih sredstev na račun, opredeljen v 10. členu te pogodbe, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila.

Izvajalec potrjuje in jamči, da je MOM seznanil z vsemi dejstvi in podatki, ki so mu bili znani ali bi mu morali biti znani ter ki bi lahko vplivali na odločitev MOM o sklenitvi te pogodbe, ter da bodo vsi podatki, ki jih bo izvajalec posredoval MOM med izvajanjem pogodbe, resnični in popolni.
9. člen
(nadzor nad izvajanjem pogodbe)

Izvajalec se zavezuje, da bo pooblaščenim osebam MOM omogočil spremljanje, preverjanje in nadzor nad izvajanjem te pogodbe. Pooblaščene osebe MOM imajo pravico do vpogleda v vso dokumentacijo, povezano z izvajanjem programa, vključno z evidencami udeležbe, podpisnimi listami in osebnimi podatki, ki jih te vsebujejo, kadar je vpogled vanje potreben za preverjanje dejanske izvedbe programa in namenske porabe sredstev. Izvajalec mora udeležence pred začetkom njihove udeležbe v aktivnostih programa na ustrezen način seznaniti s tem, da se lahko podatki iz evidenc udeležbe in podpisnih list posredujejo MOM oz. se pooblaščenim osebam MOM omogoči vpogled vanje zaradi izvajanja nadzora nad izvedbo programa in namensko porabo javnih sredstev.  

MOM ima pravico:
· izvajati nadzor nad izvajanjem pogodbenih obveznosti,
· izvajati nadzor nad namensko porabo proračunskih sredstev MOM,
· pregledovati vso dokumentacijo v zvezi z izvajanjem programa in nakupom opreme,
izvajalec pa je MOM dolžan to omogočiti.

Pri nadzoru na kraju samem mora izvajalec omogočiti vpogled v računovodske in druge evidence, listine, elektronske zapise ter postopke, povezane z izvajanjem pogodbenih obveznosti. Izvajalec se zavezuje, da bo pri izvedbi nadzora sodeloval ter pravočasno pripravil zahtevano dokumentacijo.

Nadzor, ki ga opravi pooblaščena oseba MOM, mora potekati tako, da ne ovira opravljanja redne dejavnosti izvajalca. O opravljenem nadzoru se piše zapisnik, ki ga podpišeta obe stranki. 

Nadzor se lahko opravi tudi na podlagi dokumentacije, ki jo izvajalec predloži pooblaščeni osebi MOM v pregled. Če na ta način ni mogoče pregledati vse zahtevane dokumentacije, se nadzor deloma opravi na podlagi predložene dokumentacije, deloma pa na kraju samem. O izročitvi in vrnitvi izvirnikov dokumentov se sestavi potrdilo o prevzemu, ki ga podpišeta obe stranki.


10. člen
(neizpolnjevanje pogodbenih obveznosti)

Ob upoštevanju določb 8. člena te pogodbe mora izvajalec, če program iz te pogodbe ni izveden, MOM vrniti sredstva, prejeta za izvajanje programa, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila. Če je program izveden le delno, mora izvajalec vrniti sorazmerni delež sredstev, prejetih za izvajanje programa, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila.

Ob upoštevanju določb 8. člena te pogodbe mora izvajalec, če nakup opreme iz te pogodbe ni izveden, MOM vrniti sredstva, prejeta za nakup opreme, skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila. Če je nakup opreme izveden le delno, mora izvajalec vrniti sorazmerni delež prejetih sredstev skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila.

MOM lahko tudi v naslednjih primerih uporabi enega ali več ukrepov – začasno zadrži financiranje, odstopi od pogodbe ali zahteva vračilo že nakazanih finančnih sredstev:
· če izvajalec ne omogoči nadzora v skladu z določbami pogodbe; 
· če se ugotovi, da je izvajalec finančna sredstva pridobil na podlagi navajanja neresničnih podatkov; 
· če MOM ugotovi, da je izvajalec isti del posameznega stroška financiral iz več virov ali da skupni znesek financiranja posameznega stroška iz vseh virov presega njegovo dejansko vrednost (dvojno financiranje); 
· če se med izvajanjem pogodbe ugotovi, da izvajalec ne izpolnjuje razpisnih pogojev; 
· če izvajalec kako drugače bistveno krši svoje obveznosti, določene s to pogodbo. 

Kadar MOM zahteva vračilo sredstev zaradi neizpolnjevanja ali kršitve pogodbenih obveznosti izvajalca, mora izvajalec zahtevani znesek skupaj z zakonskimi zamudnimi obrestmi, obračunanimi od dneva nakazila sredstev do dneva njihovega vračila, vrniti v osmih dneh od prejema pisnega zahtevka MOM. Sredstva nakaže na transakcijski račun MOM št. SI56 01270-0100008403.


11. člen
(sprememba pogodbenih obveznosti)

Če nastopijo spremembe, ki vplivajo ali bi lahko vplivale na izpolnitev pogodbenih obveznosti, zlasti na terminsko ali vsebinsko izvedbo programa oz. nakup opreme, je izvajalec o tem dolžan pisno obvestiti MOM takoj, najpozneje pa v sedmih dneh od dneva, ko je za spremembo izvedel ali bi zanjo moral izvedeti.

Izvajalec sprememb, ki posegajo v vsebino, obseg, terminski načrt ali finančni načrt programa, ne sme izvesti brez predhodnega pisnega soglasja MOM. Predhodno pisno soglasje MOM se lahko poda le, če je sprememba utemeljena z okoliščinami, ki so nastale po oddaji prijave ali jih ob oddaji prijave ni bilo mogoče razumno predvideti, ne pomeni bistvene spremembe predmeta prijave, ne vpliva na izpolnjevanje razpisnih pogojev ali na vsebine in lastnosti, ki so bile upoštevane pri ocenjevanju in izboru.  Znesek sofinanciranja MOM se zaradi odobritve spremembe programa na predlog izvajalca ne sme povečati. Če je zaradi spremembe, za katero je potrebno predhodno pisno soglasje MOM, treba spremeniti pogodbene obveznosti, pogodbeni stranki skleneta aneks k tej pogodbi.

Če ponudba, predložena v okviru javnega razpisa, pred izvedbo nakupa preneha veljati ali oprema iz ponudbe ni več dobavljiva, lahko izvajalec pred nakupom predloži novo oz. posodobljeno ponudbo in zaprosi za predhodno pisno soglasje MOM. MOM lahko spremembo odobri, če se nova oz. posodobljena ponudba nanaša na opremo enake vrste, količine in namena uporabe, katere tehnične specifikacije zagotavljajo najmanj funkcionalno in kakovostno enakovrednost z opremo iz prvotne ponudbe, ter sprememba ne vpliva na izpolnjevanje razpisnih pogojev ali na vsebine in lastnosti, ki so bile podlaga za odločitev o sofinanciranju. Znesek sofinanciranja MOM se zaradi predložitve nove oz. posodobljene ponudbe ne sme povečati.

Če se med veljavnostjo pogodbe zmanjša ali poveča obseg proračunskih sredstev, namenjenih sofinanciranju programa oz. nakupa opreme, ali če ukrepi za izvrševanje proračuna preprečujejo izpolnitev obveznosti MOM v pogodbeno določenih rokih, pogodbeni stranki spremembe uredita z aneksom k tej pogodbi.

Če se po podpisu pogodbe zmanjša obseg sredstev, ki je v proračunu MOM namenjen sofinanciranju mladinskih dejavnosti, tako da izpolnitev obveznosti MOM po tej pogodbi ni več mogoča, lahko MOM pisno odstopi od pogodbe.

Če MOM odstopi od pogodbe po prejšnjem odstavku, mora izvajalec izvesti del programa, ki ustreza sredstvom, prejetim do odstopa od pogodbe, razen če izvedba takšnega dela programa ni smiselna. V tem primeru mora izvajalec MOM vrniti prejeta sredstva, ki jih ni namensko porabil za izvedbo programa.

Odstop od pogodbe po tem členu ne vpliva na obveznosti izvajalca v zvezi z že nabavljeno opremo, zlasti na obveznosti glede njene uporabe, hrambe, označitve, evidentiranja in poročanja, razen če MOM pisno določi drugače.


12. člen
(protikorupcijska klavzula)

Pogodbeni stranki sta pri preprečevanju korupcije zavezani k dolžnemu ravnanju. V skladu s prvim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) je pogodba nična, če »kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
· pridobitev posla ali
· za sklenitev posla pod ugodnejšimi pogoji ali
· za opustitev dolžnega nadzora nad izvajanjem pogodbenih obveznosti ali
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku«.


13. člen
(državne pomoči in pomoč de minimis)

Sredstva po tej pogodbi se dodeljujejo za izvajanje aktivnosti, ki po svoji naravi predstavljajo negospodarske dejavnosti na področju mladinskega dela, in se ne smejo uporabiti za financiranje gospodarske dejavnosti izvajalca.

Izvajalec mora sredstva, prejeta po tej pogodbi, uporabiti izključno za namen in upravičene stroške, določene z javnim razpisom in to pogodbo. Če se ugotovi, da dejavnost oziroma njen del, ki se financira po tej pogodbi, predstavlja gospodarsko dejavnost v smislu pravil Evropske unije o državnih pomočeh, se lahko sredstva za ta del dodelijo le ob upoštevanju veljavnih pravil o državnih pomočeh in pomoči de minimis.

V primeru iz prejšnjega odstavka mora izvajalec pred dodelitvijo sredstev za ta del dejavnosti predložiti izjave in podatke, potrebne za ugotovitev izpolnjevanja pogojev za dodelitev pomoči de minimis, vključno s podatki o drugih pomočeh de minimis, prejetih v relevantnem obdobju, ter o povezanih podjetjih, ki sestavljajo enotno podjetje.

Če pogoji za dodelitev pomoči de minimis niso izpolnjeni, se sredstva za gospodarsko dejavnost ne dodelijo.

14. člen
(obdelava in objava podatkov)

Izvajalec je seznanjen, da lahko MOM informacije javnega značaja iz dokumentacije, ki jo je izvajalec predložil MOM, obdeluje in uporablja za analitične, statistične in poročevalske namene.

Izvajalec je seznanjen, da bo MOM javno objavila seznam izvajalcev, ki bo obsegal naziv izvajalca, naziv programa, znesek sofinanciranja izvajanja programa, znesek sofinanciranja nakupa opreme, celotno vrednost programa ter celotno vrednost nakupa opreme. 



15. člen
(skrbnik pogodbe)

[bookmark: _Hlk156827667]Skrbnik pogodbe na strani izvajalca je …………………………………..

Skrbnik pogodbe na strani MOM je Ignac Navernik.


16. člen
(aneks k pogodbi)

Vse morebitne dopolnitve in spremembe te pogodbe stranki določita z aneksom k tej pogodbi. Z aneksom k tej pogodbi pogodbeni stranki določita tudi višino sofinanciranja in obseg programa za leto 2027.


17. člen
(reševanje sporov)

Morebitna nesoglasja v zvezi z izvajanjem te pogodbe bosta pogodbeni stranki reševali sporazumno.

Če sporazumna rešitev ne bo mogoča, je za reševanje sporov pristojno stvarno pristojno sodišče v Mariboru.


18. člen
(veljavnost pogodbe)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Pogodba začne veljati z dnem, ko jo podpišeta obe pogodbeni stranki, in velja do izpolnitve vseh obveznosti obeh pogodbenih strank, vključno z obveznostmi izvajalca v zvezi s sofinancirano opremo.

